Nebraska

Ang Nebraska  ay isang estado sa Gitnang-kanlurang rehiyon ng Estados Unidos. Napapaligiran ito ng Timog Dakota sa hilaga; Iowa sa silangan at Missouri sa timog-silangan, kapwa nasa tabi ng Ilog Missouri; Kansas sa timog; Colorado sa timog-kanluran; at Wyoming sa kanluran. Ito lamang ang tanging estado ng Estados Unidos na tatlong beses na nakakandadong-lupain.

Nanirahan dito sa loob ng libo-libong taon bago ang paggalugad ng mga Europeo ang mga katutubo, kabilang ang mga Omaha, Missouria, Ponca, Pawnee, Otoe, at iba't ibang sangay ng liping Lakota (Sioux). Tinatawiran ng estado ng maraming makasaysayang landas, kabilang ang Paggalugad nina Lewis at Clark.

Nasa lampas ng  ang sukat ng Nebraska na may populasyon na higit sa 1.9 milyon. Lincoln ang kabisera nito, at ang Omaha ang pinakamalaking lungsod, na nasa Ilog Missouri. Napasama ang Nebraska sa Estados Unidos noong 1867, dalawang taon pagkatapos ng Digmaang Sibil ng Amerika. Hindi tulad ng ibang lehislatura ang Lehislatura ng Nebraska kung saan unikameral ito at nahahalal ang mga kasapi nito na walang opisyal na pagtukoy sa pag-anib sa isang partidong pampolitika.

Binubuo ang Nebraska ng dalawang pangunahing rehiyon ng lupain: ang Dissected Till Plains at ang Great Plains. Binubuo ang rehiyong Dissected Till Plains ng dahan-dahang serye ng mga mababang burol at narito ang mga pinakamalaking lungsod ng estado, ang Omaha at Lincoln. Nailalarawan ng rehiyon ng Great Plains, na inokupa ang karamihan ng kanlurang Nebraska, ang walang punong kapatagan.

Etimolohiya
Resulta ang pangalan ng Nebraska ng anglisisasyon ng lipas nang mga salitang Otoe na Ñí Brásge, na binagkas bilang  (kontemporaryo: Ñí Bráhge), o ang salitang Omaha na Ní Btháska, na binibigkas bilang , na nangangahulugang "pantay na tubig," na tinutukoy ang Ilog Platte na dumadaloy sa estado.

Demograpiya

Populasyon

Tinataya ng Kawanihan ng Senso ng Estados Unidos na ang populasyon ng Nebraska ay 1,934,408 noong Hulyo 1, 2019, isang 5.92% pagtaas simula noong Senso ng Estados Unidos noong 2010. Nasa Kondehan ng Polk, sa lungsod ng Shelby ang sentro ng populasyon ng Nebraska.

Ipinapakita ng talahanayan sa ibaba ang panlahing komposisyon ng populasyon ng Nebraska noong 2016.

Mga sanggunian

Mga estado ng Estados Unidos